Lav et referat af nedenstående tekst:

Tekst:
Pia Nielsen havde i fem år arbejdet som pædagogmedhjælper på Hurup Skole, men hun gik rundt med en anden drøm i maven. Hun ville gerne være folkeskolelærer. Hun havde snuset lidt til jobbet, når hun havde vikartimer, og det føltes helt rigtigt, forklarer hun. - Jeg var egentlig ret sikker på, at det var det, jeg gerne ville. Men når man er etableret med mand, hus og barn, så er økonomien i at læse læreruddannelsen på almindelige vilkår ikke særlig attraktiv, forklarer hun. Derfor spidsede hun ører, da hun hørte om en mulighed i Thisted Kommune, hvor man kan arbejde som trainee-lærer, samtidig med at man går på folkeskolelæreruddannelsen. Uddannelsen tager den samme tid som normalt, og man skal gennem det samme materiale, men man har dog oveni en deltidsstilling, hvor man arbejder to dage hver uge som lærer. - Selvfølgelig er det rigtigt hårdt, men mange af dem jeg læste med på den netbaserede uddannelse havde også job ved siden af uddannelsen, og for dem var der en voldsom uforudsigelighed i arbejdsmængden. Jeg havde en tryghed og en stabilitet i at arbejde her på stedet, siger Pia Nielsen. Pia Nielsen hørte om muligheden for at blive lærer med en trainee-uddannelse, da hun så en skole søge en trainee. Hun var på det tidspunkt pædagogmedhjælper på Hurup Skole, og hun gik derfor til sin skoleleder og spurgte, om det var nødvendigt for hende at skifte skole, hvis hun gerne ville uddanne sig til folkeskolelærer på den måde. - Så sagde hun, at hvis jeg kunne blive optaget på læreruddannelsen, så skulle jeg bare gøre det, og så ville hun ansætte mig som trainee, lyder det. Pia Nielsen er den første lærer, der er blevet færdiguddannet gennem ordningen. Lige nu er i alt 10 studerende i gang i Thisted Kommune. Se indslag om Pia Nielsen og trainee-uddannelsen:

Referat:
Som lærer-trainee kunne Pia Nielsen fra Hurup læse til lærer, uden at det gik for hårdt ud over familiens økonomi.